North Carolina Research Campus

North Carolina Research Campus (NCRC) je výskumný park, ktorý sa nachádza v meste Kannapolis, v štáte Severná Karolína, pri pobreží Atlantického oceánu na juhovýchode USA. Jeho zakladateľom je David H. Murdock, vlastník spoločnosti Dole Foods, najväčšieho svetového producenta ovocia.

Laboratória, fakulty a ostatné budovy patriace do tohto komplexu sa rozprestierajú na viac ako . Len samotné laboratória majú rozlohu 311 tisíc metrov štvorcových.

Park je domovom pre súkromné, ako aj štátne univerzity a podniky, podporujúce výskumy biotechnológií a výživy, poľnohospodárstva a výskumy týkajúce sa  zdravia. Táto inštitúcia zamestnáva viac ako 68 tisíc ľudí vo viac ako 90 krajinách sveta. Je považovaná za najväčší súkromný subjekt v Spojených štátoch. Neustále zdôrazňuje význam zdravého stravovania a fyzickej aktivity.

História
Kannapolis bol kedysi domovom spoločnosti Cannon Mills, najväčšieho výrobcu posteľnej bielizne a uterákov na svete. V roku 2003 spoločnosť Pillowtex Corporation, posledný vlastník tejto továrne na textil, skončila a prepustila 7 650 ľudí. Bolo to najväčšie jednodňové prepustenie zamestnancov v histórií Severnej Karolíny. V decembri 2004 David H. Murdock odkúpil majetok bývalej továrne v aukcii a v nasledujúcom roku zverejnil plány na 1,5 miliardový projekt pre North Carolina Research Campus, ktorý sa následne realizoval.

Fakulty v parku
 Duke University – zameriava sa na urýchlenie postupu nových terapií z výskumných laboratórií priamo k pacientom, teda zefektívnenie procesu získavania nových diagnostických technológií, prevencie a terapií a ich predchodu do rúk lekárov a ďalších poskytovateľov zdravotnej starostlivosti
 UNC Chapel Hill – vyvíja inovačné prístupy k správnemu pochopeniu úlohy výživy a fyzickej aktivity na zdravý vývoj mozgu, prevencie rakoviny a prevencie a liečby obezity. Skúma individuálne metabolické zmeny u pacientov, a vyvíja následné individualizované riešenia.
 NC State University – je priekopníkom v dramatickom posune spôsobu, akým americká verejnosť vníma a používa rastlinnú potravu. Tieto plodiny vidia nielen ako zdroj živín a kalórií, ale aj ako silný prostriedok, ktorý chráni a zlepšuje zdravie. Inštitút podporuje zvýšenie takéhoto potenciálu ovocia a zeleniny prostredníctvom šľachtenia rastlín, záhradníctva a pozberových technológií. Jedným z cieľov je i zvýšenie miestnej, regionálnej a národnej konkurencieschopnosti poľnohospodárstva.
 UNC Charlotte – výskumné centrum bioinformatiky skúma vývoj a aplikácie nových výpočtových technológií, ktoré pomáhajú riešiť rôzne biologické problémy. Vyvíjajú nové informačné systémy a softvér, riešenia pre správu dát a analýzu pre akademických výskumných pracovníkov a biotechnologické spoločnosti. Centrum ponúka sofistikovanejšiu počítačovú podporu pri návrhu a vývoji nových technológií a výskumu.
 North Carolina Central University – zaoberá sa výskumom výživy, má za sebou priekopnícku prácu vo výskume rakoviny na špeciálnych druhoch rýb a hlodavcov, rozvíja poznatky o ľudskej výžive na bunkovej a genetickej úrovni.
 NC A&T State University - riadi špičkové výskumné projekty v oblasti technológií po zbere a potravinárske vedy. Výskumy po zbere plodín sa zameriavajú na zlepšenie kvality a bezpečnosti potravín po tom, čo opustili farmu. Sleduje technológie týkajúce sa spracovania, konzervácie, spotrebiteľský výskum, využitie jednotlivých zložiek potravín podporujúcich zdravie človeka, venuje sa otázkam bezpečnosti potravín, skladovaniu a iné.
 UNC Greensboro – centrum pre výskum bioaktívnych zložiek potravín, rastlín a tradičnej čínskej medicíny pre prevenciu a liečbu porúch metabolizmu, ako je cukrovka, obezita a rakovina. Tento výskum zahŕňa chemické a metabolické charakteristiky bioaktívnych zložiek z celej biologickej schémy (metaboliku). Taktiež skúmajú bunkové a molekulárne mechanizmy bioaktívnych zložiek, za účelom riešenia základných výskumných otázok, ktoré by mali prispieť základnému pochopeniu prínosu pre zdravie, zdravého starnutia a prevenciu chorôb.
 Appachian State University – skúmajú vplyv unikátnych rastlinných molekúl ako napr. flavonoidov na vek a na stratu svalovej hmoty v súvislosti s vekom (sarcopenia), ich vplyv na organizmus počas fyzickej záťaže, stresu či zápalu v tele.

Najvýznamnejšie spoločnosti patriace pod NCRC
 Anatomics – medzinárodná spoločnosť sídliaca v Austrálií; vyrába najkvalitnejšie, na zákazku vyrábané implantáty a chirurgické biomodely pre chirurgov a nemocnice
 Carolinas HealthCare Sytem – najväčšia zdravotnícka organizácia na juhovýchode Karolíny, patrí pod ňu 33 pridružených nemocníc a sieť asi 500 praktických lekárov, chirurgických a rehabilitačných zariadení, agentúr pre domácu starostlivosť, sanatórií a ďalších zdravotníckych zariadení
 Dole – táto spoločnosť vznikla na Havaji v roku 1851. Dole Food Company, Inc je najväčším svetovým producentom vysokokvalitného ovocia a zeleniny. Dole obchoduje taktiež s balenými a mrazenými potravinami a je svetovým lídrom vo výskume a vzdelávaní v rámci zdravej výživy.
 LabCorp – so sídlom v Burlingtone v Severnej Karolíne. Sú jedným z najväčších svetových klinických laboratórií, ktoré sú priekopníkmi v oblasti genetického testovania a uvádzania nových diagnostických technológií.

Referencie 

Severná Karolína
Vedecké parky v USA
Stavby v Severnej Karolíne